 Sanooyin badan ayuu aabihii sii noolaa, kadibna wuu dhintay, wiilkii wuxuu noqday markaa wiil agoon ah oo sabool ah, wuxuuna ka tagay magaaladiisii si uu nolol u doonto, intuu jidka sii socday ayuu aad u oomay, wuxuuna ka helay saxarihii dhexdiisa ceel, wuxuuse ceelka agtiisa ku arkay lafo iyo qalfoof dadeed oo badan, isagoo la yaaban waxa dadkan laayey ayuu meel fog wuxuu ka akay awr safar ah oo soo socota wuu sugay intay ka soo gaarayaan, markay u yimaadeen ayuu ninkii awrta madaxda u ahaa ku yiri wiilkii: Ceelkani biyaa ku jira, haddii intaad gasho aad naga soo waraabiso waxaan ku siinaynaa xoolaheena kala barkood, Ninka madaxda safarayda u ahna iyo safarayduba way garanayeen in ceelka cirfiid ku jiro, oo uu dadka laayo, laakiin wiilku cirfiidka waxba kama uusan ganeyn markiina ninkii hadalkiisii ayuu oggolaaday, wuxuuna galay ceelkii. 